คาดแนวโน้มดัชนีเช้าปรับลงต่อ
นักวิเคราะห์ฯคาดตลาดหุ้นไทยเช้านี้ปรับตัวลงต่อ มีปัจจัยหลักจากต่างประเทศ กังวลปัญหาหนี้สินในกรีซ
25 พ.ค. 2553

นักวิเคราะห์ฯคาดตลาดหุ้นไทยเช้านี้ปรับตัวลงต่อ มีปัจจัยหลักจากต่างประเทศ กังวลปัญหาหนี้สินในกรีซ
นายเทิดศักดิ์ ทวีธีระธรรม ผู้อำนวยการฝ่ายวิเคราะห์หลักทรัพย์ บล.เอเซีย พลัส กล่าวว่า ตลาดหุ้นไทยเช้านี้คงจะปรับตัวลงต่อ โดยมีปัจจัยหลักจากต่างประเทศที่ตลาดหุ้นหลักปรับตัวลงค่อนข้างมาก และตลาดหุ้นในภูมิภาคเอเชียส่วนใหญ่ก็ปรับตัวลง และเช้านี้ดัชนีหุ้นนิกเคอิปรับตัวลงไปแล้ว 2.3% เป็นผลจากความกลัวปัญหาหนี้สินในกรีซ แต่คาดว่าการปรับตัวลงของตลาดบ้านเราคงจะไม่ลงแรงเหมือนอย่างเมื่อวานนี้ ส่วนปัจจัยในประเทศมีประเด็นหลักจากเรื่องการเมืองเพียงอย่างเดียวที่จะต้องติดตามต่อไป พร้อมให้แนวรับ 735 จุด แนวต้าน 750 จุด